Islandska kruna
Islandska kruna (islandski: króna) je zvanična valuta na Islandu. Poput drugih istoimenih skandinavskih valuta, njeno ime znači "kruna". Međunarodni kod je "ISK". Islandska kruna odvojila se od danske krune nakon raspada Skandinavske monetarne unije pred početak Prvog svjetskog rata i islandske autonomije 1918. i nezavisnosti 1944. Od 1961. krunu kontrolira Centralna banka Islanda. Kruna je zamijenjena novom krunom 1981. Jedna kruna sastoji se od 100 aurara. Aurari se ne koriste već godinama, a od 2002. uopće se ne proizvode. Postoje novčanice u apoenima od 500, 1000, 2000 i 5000 kruna , kao i kovani novac od 1, 5, 10, 50 i 100 krune.